Ir-Regolament tal-Kummissjoni (KEE) Nru 1496/77
tal-4 ta’ Lulju 1977
dwar komunikazzjonijiet bejn L-Istati Membri u l-Kummissjoni fis-settur tad-dud tal-ħarir
IL-KUMMISSJONI TAL-KOMUNITAJIET EWROPEJ,
Wara li kunsidrat t-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 845/72 ta’ l-24 ta’ April 1972 li jippreskrivi miżuri speċjali biex jiġi inkoraġġit it-trobbija tad-dud tal-ħarir [1], u partikolarment l-Artikolu 4 miġjub fih,
Wara li kunsidrat ir-Regolament tal-Kunsill (KEE) Nru 867/77 tas-26 ta’ April 1977 dwar l-għoti ta’ għajnuna supplimentarja fis-settur tad-dud tal-ħarir għas-sena tas-suq 1977/78 [2], u partikolarment l-Artikolu 5 miġjub fih,
Billi sabiex jiġi żgurat il-funzjonament xieraq tas-sistema ta’ għajnuna riferita fir-Regolament (KEE) Nru 845/72 u (KEE) Nru 867/77 ċertu tagħrif dwar produzzjoni u l-ħlas ta’ dawn l-għajnuniet għandhom jiġu komunikati regolarment mill-Istat Membru produttur lill-Kummissjoni;
Billi l-miżuri provduti f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni tal-Kittien u l-Qanneb,
ADOTTAT DAN IR-REGOLAMENT:
Artikolu 1
Rigward kemm l-għajnuna riferita f’ paragrafu 2 (1) tar-Regolament (KEE) Nru 845/72 u l-għajnuna supplimentata riferita fl-Artikolu 1 tar-Regolament (KEE) Nru 867/77, l-Istati Membri produtturi għandhom jgħarrfu lill-Kummissjoni:
1. matul it-tieni xahar ta’ wara d-data finali għad-depożitu ta’ l-applikazzjoni għall-għajnuna:
(a) in-numru ta’ applikazzjonijiet għal għajnuna sottomessi matul is-sena tas-suq korrenti,
(b) bin-numru ta’ kaxxi ta’ bajd għal liema saru l-applikazzjonijiet riferiti taħt (a),
(ċ) bil-kwantita ta’ fosdqa prodotti minn dan il-bajd;
2. matul ix-xahar ta’ wara dak li fih isir il-ħlas finali ta’ l-għajnuna għas-sena tas-suq, in-numru ta’ kaxxi għal liema:
(a) l-intitolament għall-għajnuna ġie stabbilit,
(b) l-intitolament għall-għajnuna ma ġiex magħruf,
(ċ) meta xieraq, l-intitolament għall-għajnuna għadu ma ġiex stabbilit,
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-4 ta’ Lulju 1977.